CELEX: 32021R1218
Language: sl
Date: 2021-07-26 00:00:00
Title: Izvedbena uredba Komisije (EU) 2021/1218 z dne 26. julija 2021 o spremembi Izvedbene uredbe (EU) št. 79/2012 v zvezi s hrambo in avtomatičnim dostopom do informacij o uvozu, oproščenem plačila DDV, v okviru „uvozne ureditve“

27.7.2021   
               
               
                  SL
               
               
                  Uradni list Evropske unije
               
               
                  L 267/12
               
            
         IZVEDBENA UREDBA KOMISIJE (EU) 2021/1218
         z dne 26. julija 2021
         o spremembi Izvedbene uredbe (EU) št. 79/2012 v zvezi s hrambo in avtomatičnim dostopom do informacij o uvozu, oproščenem plačila DDV, v okviru „uvozne ureditve“
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 904/2010 z dne 7. oktobra 2010 o upravnem sodelovanju in boju proti goljufijam na področju davka na dodano vrednost (1) in zlasti člena 17(2) Uredbe,
         ob upoštevanju naslednjega:
         
                     (1)
                  
                  
                     Točka (e), kot je bila v člen 17(1) Uredbe (EU) št. 904/2010 vstavljena z Uredbo Sveta (EU) 2017/2454 (2), je bila uvedena, da se omogoči izmenjava informacij med državami članicami v zvezi z uvozno ureditvijo iz oddelka 4 poglavja 6 naslova XII Direktive Sveta 2006/112/ES (3), ki se začne uporabljati od 1. julija 2021.
                  
               
                     (2)
                  
                  
                     Točka (e) člena 17(1) in člen 21(1) Uredbe (EU) št. 904/2010 zahtevata, da države članice hranijo informacije o uvozu, oproščenem davka na dodano vrednost (v nadaljnjem besedilu: DDV), ki jih zbirajo v skladu s točko (ca) člena 143(1) Direktive 2006/112/ES, ter drugim državam članicam omogočijo avtomatičen dostop do teh informacij, da se državam članicam pomaga ugotoviti razlike v poročanju o DDV in morebitne goljufije na področju DDV.
                  
               
                     (3)
                  
                  
                     Informacije o takšnih uvozih, oproščenih DDV, zbirajo nacionalni carinski organi v skladu z Uredbo (EU) št. 952/2013 Evropskega parlamenta in Sveta (4) in jih Komisiji posredujejo prek elektronskega sistema iz člena 56(1) Izvedbene uredbe Komisije (EU) 2015/2447 (5). Za hrambo in za avtomatični dostop do informacij o uvozu, oproščenem DDV, ki ju zahtevata točka (e) člena 17(1) in člen 21(1) Uredbe (EU) št. 904/2010, bi bilo treba zaradi učinkovitosti uporabljati isti elektronski sistem.
                  
               
                     (4)
                  
                  
                     Tehnične podrobnosti o avtomatični preiskavi informacij iz točke (e) člena 17(1) Uredbe (EU) št. 904/2010 so določene v členu 55 Izvedbene uredbe (EU) 2015/2447. Člen 55(3) Izvedbene uredbe (EU) 2015/2447 nacionalnim davčnim organom omogoča dostop do podatkov v zbirni obliki v elektronskem sistemu iz člena 56(1) Izvedbene uredbe (EU) 2015/2447.
                  
               
                     (5)
                  
                  
                     Člen 5a Izvedbene uredbe Komisije (EU) št. 79/2012 (6) določa tehnične podrobnosti o hrambi in avtomatičnem dostopu do informacij o uvozu, oproščenem DDV, ki jih zahteva točka (f) člena 17(1) Uredbe (EU) št. 904/2010 Člen 5a(1) Izvedbene uredbe (EU) št. 79/2012 bi bilo zato treba spremeniti, da bi določal tehnične podrobnosti o avtomatični preiskavi informacij iz drugega dela točke (e) člena 17(1) Uredbe (EU) št. 904/2010.
                  
               
                     (6)
                  
                  
                     Da bi se ta uredba začela uporabljati od istega datuma kot Uredba (EU) 2017/2454, s katero je bila v člen 17(1) Uredbe (EU) št. 904/2010 vstavljena točka (e), bi se morala ta uredba uporabljati od 1. julija 2021.
                  
               
                     (7)
                  
                  
                     Ukrepi iz te uredbe so v skladu z mnenjem Stalnega odbora za upravno sodelovanje –
                  
               SPREJELA NASLEDNJO UREDBO:
         
            Člen 1
            Člen 5a(1) Izvedbene uredbe (EU) št. 79/2012 se nadomesti z naslednjim:
            
               
                  „1.   Pristojni organi hranijo in avtomatično dostopajo do informacij iz točk (e) in (f) člena 17(1) Uredbe (EU) št. 904/2010 z uporabo elektronskega sistema iz člena 56(1) Izvedbene uredbe Komisije (EU) 2015/2447 ( (*1).
               
            
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
            Uporablja se od 1. julija 2021.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. julija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 12.10.2010, str. 1.
         
            (2)  Uredba Sveta (EU) 2017/2454 z dne 5. decembra 2017 o spremembi Uredbe (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 348, 29.12.2017, str. 1).
         
            (3)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (4)  Uredba (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (UL L 269, 10.10.2013, str. 1).
         
            (5)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
         
            (6)  Izvedbena uredba Komisije (EU) št. 79/2012 z dne 31. januarja 2012 o določitvi podrobnih pravil za izvajanje nekaterih določb Uredbe Sveta (EU) št. 904/2010 o upravnem sodelovanju in boju proti goljufijam na področju davka na dodano vrednost (UL L 29, 1.2.2012, str. 13).